Source: https://eur-lex.europa.eu/legal-content/RO/TXT/?uri=CELEX:32018O0019
Timestamp: 2019-12-06 18:56:27+00:00
Document Index: 11087930

Matched Legal Cases: ['articolul 4', 'articolul 1', 'articolul 2', 'articolul 3', 'articolul 4', 'articolul 2', 'articolul 2', 'articolul 2']

EUR-Lex - 32018O0019 - EN - EUR-Lex
EUR-Lex - 32018O0019 - EN
Document 32018O0019
Orientarea (UE) 2018/1151 a Băncii Centrale Europene din 2 august 2018 de modificare a Orientării BCE/2011/23 privind cerințele de raportare statistică ale Băncii Centrale Europene în domeniul statisticilor externe (BCE/2018/19)
ELI: http://data.europa.eu/eli/guideline/2018/19/oj
ORIENTAREA (UE) 2018/1151 A BĂNCII CENTRALE EUROPENE
din 2 august 2018
de modificare a Orientării BCE/2011/23 privind cerințele de raportare statistică ale Băncii Centrale Europene în domeniul statisticilor externe (BCE/2018/19)
având în vedere Statutul Sistemului European al Băncilor Centrale și al Băncii Centrale Europene, în special articolele 3.1, 3.3, 5.1, 12.1, 14.3 și 16,
având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (1), în special articolul 4,
Pentru a răspunde creșterii nevoilor analitice în scopuri de politică monetară și stabilitate financiară generate de criza economică și financiară, de consecințele globalizării (de exemplu, ingineria financiară și complexitatea sporită a societăților multinaționale), precum și de inovația financiară, trebuie consolidate în continuare statisticile privind balanța de plăți și pozițiile investiționale internaționale trimestriale. În plus, este necesară integrarea suplimentară între statisticile privind balanța de plăți și poziția investițională internațională trimestriale și statisticile privind conturile naționale (inclusiv sectoriale).
Deși sectorul societăților nefinanciare este foarte important din punct de vedere economic, acesta nu este totuși reglementat separat în Orientarea BCE/2011/23 (2). În plus, semnificația subsectoarelor individuale ale instituțiilor financiare nemonetare pentru finanțarea economiei este în continuă creștere, ceea ce sporește importanța colectării informațiilor cu privire la aceste subsectoare pentru asigurarea transparenței și consolidarea analizei economice și financiare.
Riscurile valutare și dezechilibrele monetare sunt din ce în ce mai relevante în contextul globalizării și al integrării financiare, astfel cum sunt identificate în cadrul inițiativei G20 privind lacunele datelor. Ca un prim pas către o mai bună înțelegere a acestor riscuri și pentru a clarifica evoluția importanței relative a principalelor monede, ar trebui raportate pe bază trimestrială informații cuprinzătoare cu privire la moneda de exprimare a pozițiilor investiționale internaționale.
Pentru o analiză bilaterală aprofundată a tranzacțiilor și a pozițiilor investiționale internaționale ale zonei euro în raport cu principalii săi parteneri comerciali, este nevoie de îmbunătățiri în ceea ce privește detaliile geografice astfel încât toate țările G-20 să fie identificate în mod individual. În plus, considerațiile privind calitatea datelor, respectiv analiza bilaterală a asimetriilor, fac necesară colectarea de date trimestriale cu privire la tranzacțiile și pozițiile bilaterale dintre toate statele membre.
Coerența dintre statisticile privind balanța de plăți și poziția investițională internațională, pe de o parte, și statisticile privind conturile naționale (inclusiv sectoriale), pe de altă parte, este de importanță majoră pentru eforturile de îmbunătățire a calității datelor. Metodologiile care stau la baza compilării acestor două seturi de date sunt identice; astfel că datele din cele două domenii statistice se combină frecvent în scopuri analitice. Prin urmare, este important să existe suficiente detalii per tip de instrument în statisticile privind balanța de plăți și pozițiile investiționale internaționale pentru a permite combinarea exactă a celor două seturi de date.
Compilarea și publicarea agregatelor din zona euro pentru toate cerințele noi în materie de date ar trebui să fie însoțite de o publicare cuprinzătoare a seturilor de date naționale corespunzătoare pentru a permite o analiză transnațională semnificativă a acestor informații. Seturile de date naționale destinate publicării nu ar trebui să conțină informații statistice confidențiale în conformitate cu Regulamentul (CE) nr. 2533/98.
Pentru a acorda suficient timp pregătirii modificărilor necesare la nivelul metodelor de elaborare a statisticilor naționale, băncile centrale naționale a căror monedă este euro ar trebui să asigure respectarea prezentei orientări de la 1 martie 2021.
Prin urmare, Orientarea BCE/2011/23 ar trebui modificată în mod corespunzător,
Orientarea BCE/2011/23 se modifică după cum urmează:
la articolul 1, punctul 17 se înlocuiește cu următorul text:
«seturi de date naționale destinate publicării» înseamnă seriile naționale identificate în coloanele aflate sub termenii «subset destinat publicării» din tabelele 2 și 4 din anexa II, care reprezintă subseturi ale datelor prezentate în coloanele rămase ale respectivelor tabele, și care nu sunt informații statistice confidențiale în conformitate cu Regulamentul (CE) nr. 2533/98.”;
la articolul 2, alineatul (1a) se elimină;
la articolul 3a, alineatul (1) se înlocuiește cu următorul text:
„(1) BCE transmite BCN agregatele din zona euro pe care le publică, precum și seturile de date naționale destinate publicării.”;
„(1) Fără a aduce atingere atribuțiilor de monitorizare ale BCE prevăzute în anexa V, BCN, în cooperare cu alte autorități competente, astfel cum sunt menționate la articolul 4, după caz, asigură monitorizarea și evaluarea calității informațiilor statistice puse la dispoziția BCE. BCE evaluează în mod similar și în timp util aceste date. Comitetul executiv prezintă anual Consiliului guvernatorilor un raport privind calitatea datelor și pune la dispoziția publicului aceste rapoarte.”;
„(3) Atunci când datele pentru un post din tabelele 1-5 din anexa II sunt de dimensiune neglijabilă sau nesemnificativă pentru statisticile zonei euro și statisticile naționale, ori datele pentru acel post nu pot fi colectate cu costuri rezonabile, sunt permise cele mai bune estimări bazate pe metodologii statistice solide, cu condiția ca valoarea analitică a statisticilor să nu fie compromisă. În plus, sunt permise cele mai bune estimări pentru următoarele defalcări din tabelele 1, 2, 4 și 6 din anexa II:
subposturile de venituri primare din investiții directe și din alte investiții;
creditele din venituri din investiții pe acțiuni ale fondurilor de investiții cu un cod ISIN (până când se consideră că CSDB este adecvată pentru derivarea corespunzătoare a acestui post);
defalcarea transferurilor transfrontaliere de bancnote pe valori nominale;
defalcarea pe sectoare a tranzacțiilor și pozițiilor referitoare la «numerar și depozite» (active) ale «altor sectoare»;
defalcarea pozițiilor investiționale internaționale pe monedă de exprimare și scadență reziduală.”;
anexele I și II se modifică în conformitate cu anexa la prezenta orientare.
(2) Băncile centrale din Eurosistem asigură respectarea prezentei orientări de la 1 martie 2021.
Adoptată la Frankfurt pe Main, 2 august 2018.
(2) Orientarea 2012/120/UE din 9 decembrie 2011 privind cerințele de raportare statistică ale Băncii Centrale Europene în domeniul statisticilor externe (BCE/2011/23) (JO L 65, 3.3.2012, p. 1).
Anexele I și II la Orientarea BCE/2011/23 se modifică după cum urmează:
„1. Statistici privind balanța de plăți
Banca Centrală Europeană (BCE) solicită lunar și trimestrial statistici privind balanța de plăți cu privire la perioadele calendaristice de referință corespunzătoare. Datele anuale sunt compilate prin însumarea datelor trimestriale raportate de statele membre pentru anul corespunzător. În măsura posibilă, statisticile privind balanța de plăți ar trebui să fie consecvente cu alte statistici furnizate în scopul realizării politicii monetare, în special cu conturile naționale (inclusiv sectoriale) trimestriale și cu statisticile monetare și bancare lunare.
Având în vedere termenul scurt pentru furnizarea datelor privind balanța de plăți lunară, gradul ridicat de agregare a acestor date și utilizarea lor în scopuri de politică monetară și operațiuni valutare, BCE permite o oarecare abatere de la standardele internaționale [a se vedea articolul 2 alineatul (4)], în cazul în care acest lucru nu poate fi evitat. Nu este necesară înregistrarea pe bază de angajamente sau pe bază de tranzacții. Atunci când este necesar pentru respectarea termenului, BCE acceptă estimări sau date preliminare, atât timp cât acestea nu se abat în mod semnificativ de la standardele internaționale și furnizarea acestor estimări și date preliminare asigură un nivel suficient de calitate a datelor.
pentru investițiile directe: (a) societăți care acceptă depozite, exclusiv banca centrală; (b) fonduri de piață monetară; (c) administrația publică; (d) alte sectoare,
Obiectivul balanței de plăți trimestriale a zonei euro este de a oferi informații mai detaliate care să permită o analiză suplimentară a tranzacțiilor internaționale. Datele privind balanța de plăți trimestrială reprezintă de asemenea baza pentru monitorizarea economică detaliată la nivel de țară.
Statisticile privind balanța de plăți trimestrială respectă, în măsura posibilă, standardele internaționale [a se vedea articolul 2 alineatul (4)]. Defalcarea necesară a statisticilor privind balanța de plăți trimestrială este prezentată în anexa II tabelul 2. Conceptele și definițiile armonizate utilizate în conturile de capital și în conturile financiare sunt prezentate în anexa III.
Defalcarea contului curent trimestrial este similară cu cea necesară pentru valorile lunare. Cu toate acestea, în cazul serviciilor și al veniturilor este necesară o defalcare trimestrială mai detaliată.
În ceea ce privește contul financiar, BCE respectă cerințele din ediția a șasea a «Balance of Payments and International Investment Position Manual» (Manualul privind balanța de plăți și poziția investițională internațională) (denumit în continuare «BPM6») al Fondului Monetar Internațional (FMI) pentru postul «alte investiții». Există o diferență de prezentare a defalcării (sectorul constituie prima prioritate). Această defalcare sectorială este mai detaliată, însă rămâne compatibilă cu defalcarea din BPM6 în care au prioritate instrumentele. Ca și în prezentarea BPM6, numerarul și depozitele sunt separate de credite și alte investiții.
BCN trebuie să facă distincție între tranzacțiile cu statele membre din zona euro și toate celelalte tranzacții internaționale Statisticile privind tranzacțiile nete cu active aferente investițiilor de portofoliu din zona euro se elaborează prin agregarea tranzacțiilor nete raportate cu titluri de valoare emise de rezidenți din afara zonei euro. Statisticile privind tranzacțiile nete cu pasive aferente investițiilor de portofoliu din zona euro se compilează prin consolidarea tranzacțiilor nete cu pasive naționale totale și a tranzacțiilor nete cu titluri de valoare emise și achiziționate de rezidenți din zona euro.
BCN trebuie de asemenea să prezinte date trimestriale defalcate în funcție de sectorul instituțional. Această cerință în materie de date depășește componentele standard ale FMI. BCN trebuie să prezinte date trimestriale pentru următoarele sectoare: (a) bănci centrale; (b) societăți care acceptă depozite, exclusiv băncile centrale; (c) fonduri de piață monetară; (d) administrația publică; (e) fonduri de investiții, altele decât fondurile de piață monetară; (f) societăți de asigurare și fonduri de pensii; (g) alte instituții financiare; (h) societăți nefinanciare; precum și (i) gospodăriile populației și instituții fără scop lucrativ în serviciul gospodăriilor populației.
În conformitate cu sistemul de conturi naționale, BPM6 recomandă ca dobânda să fie înregistrată pe bază de angajamente. Această cerință afectează contul curent (venituri din investiții), precum și contul financiar.”;
secțiunea 3 se înlocuiește cu următorul text:
„3. Statistici privind poziția investițională internațională
Poziția investițională internațională reprezintă o situație a activelor și pasivelor externe din zona euro ca întreg, în scopuri de analiză a politicii monetare și a pieței valutare. În special, contribuie la evaluarea vulnerabilității externe a statelor membre și la monitorizarea evoluției deținerilor de active lichide în străinătate de către sectorul deținător de monedă. Aceste informații statistice sunt esențiale pentru compilarea contului «Restul lumii» în conturile financiare trimestriale ale zonei euro. Statisticile privind poziția investițională internațională trimestrială reprezintă de asemenea baza pentru monitorizarea economică detaliată la nivel de țară, inclusiv în contextul procedurii Comisiei Europene privind dezechilibrele macroeconomice (*1).
Datele privind poziția investițională internațională respectă, în măsura posibilă, standardele internaționale [a se vedea articolul 2 alineatul (4)]. BCE elaborează poziția investițională internațională pentru zona euro ca întreg. Defalcarea poziției investiționale internaționale pentru zona euro este prezentată în anexa II tabelul 4.
În măsura posibilă, datele privind poziția investițională internațională ar trebui să fie consecvente cu alte statistici, în special cu statisticile monetare și bancare și cu conturile financiare.
În ceea ce privește balanțele lunare și trimestriale de plăți, BCN trebuie să facă o distincție în statisticile lor privind poziția investițională internațională între dețineri față de statele membre din zona euro și toate celelalte poziții internaționale. Distincția între deținerile de titluri de valoare emise de rezidenți din zona euro și de titluri de valoare emise de rezidenți din afara zonei euro este necesară pentru conturile de investiții de portofoliu. Statisticile privind activele sub formă de investiții de portofoliu din zona euro se elaborează prin agregarea activelor raportate sub formă de titluri de valoare emise de rezidenți din afara zonei euro Statisticile privind pasivele sub formă de investiții de portofoliu din zona euro se elaborează prin consolidarea pasivelor naționale totale și a deținerilor de titluri de valoare emise și achiziționate de rezidenți din zona euro.
(*1) Regulamentul (UE) nr. 1174/2011 al Parlamentului European și al Consiliului din 16 noiembrie 2011 privind măsurile de executare pentru corectarea dezechilibrelor macroeconomice excesive din zona euro (JO L 306, 23.11.2011, p. 8) și Regulamentul (UE) nr. 1176/2011 al Parlamentului European și al Consiliului din 16 noiembrie 2011 privind prevenirea și corectarea dezechilibrelor macroeconomice (JO L 306, 23.11.2011, p. 25).”;"
Subset destinat publicării
Contul curent (1)
Pe sector rezident (Sec 2d) (3)
Participații (dividende și beneficii reinvestite)
Din care: beneficii reinvestite
Din care: dobânzi înainte de alocarea SIFIM
Din care: dobânzi la drepturile speciale de tragere (DST)
Geo 3, Instituții ale Uniunii
Pe sector rezident (Sec 2d)
Acțiuni necotate și alte participații
Alte instrumente de creanță
Pe sector rezident (Sec 2r)
Din care: moneda euro
Din care: creanțe/angajamente intra-Eurosistem
Soldurile contabile
Capacitatea (+)/necesarul (-) net de finanțare (soldul contului curent și al contului de capital)
Capacitatea (+)/necesarul (-) net de finanțare (din contul financiar)
Investiții directe (principiul direcțional extins)
Conceptele și definițiile anumitor posturi sunt specificate în anexa III.
Detaliile defalcărilor geografice necesare sunt specificate în tabelul 7.
Detaliile defalcărilor necesare în funcție de sectorul instituțional sunt specificate în tabelul 8.
Inclusiv tranzacțiile nete (achiziții nete de active financiare minus creștere netă de pasive) cu instrumente financiare derivate.”;
tabelul 2A se elimină;
tabelul 4 se înlocuiește cu următorul text:
„Tabelul 4
Active (/în străinătate)
Pasive (/din străinătate)
Contul financiar (1)
În funcție de moneda de exprimare (Moneda 1) (4)
În funcție de moneda de exprimare (Moneda 1)
Cont financiar total (exclusiv activele de rezervă, instrumentele financiare derivate și opțiunile pe acțiuni ale angajaților)
Instituții financiare monetare (IFM)
Fonduri de investiții, altele decât fondurile de piață monetară (FPM)
Gospodăriile populației și instituții fără scop lucrativ în serviciul gospodăriilor populației (IFSLSGP)
Datorie externă netă
tabelul 4A se elimină;
tabelul 7 se înlocuiește cu următorul text:
Statele membre individuale ale Uniunii, BCE și Mecanismul european de stabilitate (MES)
Țările G-20 (din afara zonei euro)
Din care: Regatul Unit
Din care: Hong Kong
Din care: Statele Unite”;
Instituții ale Uniunii (exclusiv BCE și MES)
Din care: Banca Europeană de Investiții
Din care: FMI
tabelul 8 se înlocuiește cu următorul text:
„Tabelul 8
Fonduri de investiții, altele decât FPM
Gospodăriile populației și IFSLSGP
Alte sectoare”;
se adaugă următorul tabel 9:
„Tabelul 9
Defalcarea monedei de exprimare
Alte monede”
(2) Detaliile defalcărilor geografice necesare sunt specificate în tabelul 7.
(3) Detaliile defalcărilor necesare în funcție de sectorul instituțional sunt specificate în tabelul 8.
(4) Detaliile defalcărilor necesare în funcție de moneda de exprimare sunt specificate în tabelul 9.
(5) Detaliile fac parte de asemenea din cerința completă.”;